**ELEMENTI I KRITERIJI VREDNOVANJA - NJEMAČKI JEZIK**

Učiteljica: Andrea Petrone

Razredi: 5. i 6. (izborna nastava, 2. strani jezik)

Osnovna škola: Štefanje

Školska godina: 2024./2025.

Elementi provjeravanja i ocjenjivanja:

a) slušanje s razumijevanjem

b) čitanje s razumijevanjem

c) govorenje

d) pisanje

Kriteriji provjeravanja i ocjenjivanja:

a/b) **SLUŠANJE I ČITANJE S RAZUMIJEVANJEM**

Odličan (5) Učenik u potpunosti razumije pročitani/odslušani kratki i jednostavni tekst te samostalno rješava zadatke. Učenik bez poteškoća usvaja nove riječi koje postaju dio njegovog vokabulara. Učenik samostalno prevodi tekst u duhu hrvatskog jezika, samostalno čita/sluša tekstove nepoznate i poznate tematike. Učenik u potpunosti razumije usmeno i pismeno postavljene zadatke.

Vrlo dobar (4) Učenik razumije većinu pročitanog/odslušanog teksta te gotovo svaku riječ u tekstu. U mogućnosti je o pročitanom/odslušanom razgovarati. Usvaja i samostalno upotrebljava većinu novih riječi te uz manje greške prevodi u duhu hrvatskog jezika. Uglavnom razumije usmeno i pismeno postavljene zadatke.

Dobar (3) Učenik razumije pročitani/odslušani tekst globalno i približno točno, ali je ponekad nužno ponoviti ili pojednostaviti neke dijelove. Razumije veći dio riječi u obrađenom tekstu, uz nesigurnost u značenju. Učenik ne uči redovito, ponekad uči napamet i bez razumijevanja.

Dovoljan (2) Učenik uz dodatna objašnjenja i pojednostavljenja teško razumije i shvaća pročitani/odslušani tekst. Razumije samo najjednostavnija pitanja. Aktivno koristi mali fond riječi, a nove teško usvaja. Uz poteškoće, s puno pogrešaka rješava postavljeni zadatak.

Nedovoljan (1) Učenik ne razumije pročitani/odslušani tekst ni uz pojednostavljenja i objašnjenja. Nije u mogućnosti odgovoriti na postavljena pitanja.

c) **GOVORENJE**

Odličan (5) Učenik se tečno i pravilno služi jezikom koristeći prave riječi i izraze pravilnim izgovorom i intonacijom te poštuje jezične zakonitosti. Poznaje sadržaj obrađenih tekstova, vrlo lako koristi nove riječi i izraze te ih aktivno koristi u novim situacijama.

Vrlo dobar (4) Učenik se u govoru koristi velikim fondom već usvojenih riječi i fraza, uz pokoju pogrešku. U većoj mjeri poznaje sadržaj obrađenih tekstova, koristi nove riječi i fraze uz manje pogreške te ih aktivno koristi u novim situacijama.

Dobar (3) Učenik se služi osnovnim fondom usvojenog vokabulara, ponekad upotrijebi riječ ili izraz na neodgovarajući način. Kod čitanja radi pogreške i ima poteškoća u izgovoru. Često pravi jezične pogreške. Rijetko i nesigurno se uključuje u nastavni proces.

Dovoljan (2) Učenik uglavnom griješi u izgovoru te teško pronalazi odgovarajuće riječi i fraze. Govori uz pomoć nastavnika. Riječi nisu povezane u strukturiranu rečenicu, već samo imenuje određene riječi.

Nedovoljan (1) Učenik nije u mogućnosti usmeno se izraziti ili povezati riječi u smislenu i strukturiranu rečenicu.

d) **PISANJE**

Odličan (5) Učenik može samostalno u pisanom obliku izraziti svoje misli o zadanim temama upotrebljavajući poznati i uvježbani vokabular u obliku sastavaka, bez većih jezičnih i ortografskih grešaka. Učenik vrlo malo griješi u pisanju po diktatu.

Vrlo dobar (4) Učenik može samostalno u pisanom obliku izraziti svoje misli o zadanim temama upotrebljavajući poznati i uvježbani vokabular s ponekim jezičnim i ortografskim greškama. Učenik u diktatu piše točno i bez većih pogrešaka.

Dobar (3) Učenik se teže pismeno izražava. Pisani tekst je sadržajno povezan i tematski točan, no sadrži veći broj pogrešaka. Učenik u diktatu ima veći broj pogrešaka.

Dovoljan (2) Učenik nije u mogućnosti samostalno se izražavati u pisanom obliku bez pomoći. U diktatu ima veliki broj netočnih riječi.

Nedovoljan (1) Učenik se ne može pisano izražavati niti uz pomoć. Kod diktata griješi u pisanju većine riječi.

Tijekom školske godine piše se nekoliko pisanih provjera znanja koje se planiraju i najavljuju unaprijed. One mogu biti kombinacija čitanja s razumijevanjem i slušanja s razumijevanjem.

Postotci uspješnosti po ocjenama

0% - 49% - nedovoljan (1)

50 % - 63 % - dovoljan (2)

64 % - 77 % - dobar (3)

78% - 89 % - vrlo dobar (4)

90 % - 100 % - odličan (5)

**Aktivnost na satu i odnos prema radu**

Tijekom školske godine učenikova aktivnost na satu i odnos prema biti će praćena te izražena opisnom ocjenom u bilješkama. Aktivnost i odnos prema radu mogu utjecati na zaključnu ocjenu.

Zaključna ocjena proizlazi iz svih brojčanih ocjena i bilježaka tijekom školske godine i ne mora biti aritmetička sredina.